Kacapiring

Kacapiring; Gardenia jasminoides nyaéta hiji pepelakan nu asalna tina kulawargga Rubiaceae. Kacapiring loba dipiara pikeun pepelakan hias/papaés buruan imah atawa kantor, alatan mibanda kembang nu éndah tur seungit. Kasebut pepelakan nahun, kacapiring mibanda dahan, régang sarta daun nu kerep. Kacapiring pepelakan nu gampil dipelak henteu mikabutuh perhatian leuwih, utamana dina taneuh nu perenahna dina 400 mdpl.

Kacapiring téh pepelakan nu asalna ti nagara China disebutna San tze che; zhi zi, di Vietnam disebutna danh danh; chi tur. di nagara urang mibanda ngaran daérah: meulu bruek''''; raja putih (Acéh), ceplokpiring (Jawa), sang klapa (Maluku), Jempiring (Bali).

Ciri mandiri
Daunna rada kandel lonyod mencos katung-tung, krlirna héjo, lemes bagéan luhurna.
Kembangna sarimbag jeung kembang ros, kelirna bodas tur ngaluarkeun sengit nu mandiri.
Jangkung tangkalna kurang lewih 1 – 2 méter.

Kandungan kimia
Panaluntikan nu dilakukeun ku para ahli, kacapiring ngahasilkeun minyak nu disebut linalol jeung styrolyl.

Hasiat pikeun ubar
 Diabétes mellitus: 12 lambar daun kacapiring digodong maké cai duagelas, nepika sésa sagelas, mun geus tiis tuluy diinum caina
 Sariawan:  7 lambar daun kacapiring, tuluy dirieus nepika bubuk, tinyuh ku cai sa gelas, tuluy disaring caina. Diinum caina bisa ditambah madu jeung gula kawung saperluna 
 Galingging panas tiris : 7 lambar daun kacapiring, tuluy dirieus nepika bubuk, tinyuh ku cai sa gelas, tuluy di saring caina. Diinum caina bisa ditambah jeung gula batu saperluna 
 Hésé miceun: 3 siki buah kacapiring digodog ku dua gelas cai nepi ka nyésa sagelas, tuluy diinumkeun
 Jeung réa-réa deui

Dicutat tina

 Rubiaceae
Tutuwuhan ubar